|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТА НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА УСЛОВИЯТА И РЕДА ЗА ПРИЛАГАНЕ НА СХЕМИ ЗА ПРЕДОСТАВЯНЕ НА ПЛОДОВЕ И ЗЕЛЕНЧУЦИ И НА МЛЯКО И МЛЕЧНИ ПРОДУКТИ В УЧЕБНИТЕ ЗАВЕДЕНИЯ – СХЕМА „УЧИЛИЩЕН ПЛОД“ И СХЕМА „УЧИЛИЩНО МЛЯКО“, ПРИЕТА С ПОСТАНОВЛЕНИЕ № 251 НА МИНИСТЕРСКИЯ СЪВЕТ ОТ 2016 Г.** |

| **№** | **Организация/ потребител**  **(вкл. начина на получаване на предложението)** | **Предложения и становища** | **Приети/**  **неприети** | **Мотиви** |
| --- | --- | --- | --- | --- |
|  | **Национална асоциация на млекопреработвателите** (Писмо № 15-238 от 30.04.2024 г.) | Относно: ПРОЕКТ ЗА ПОСТАНОВЛЕНИЕ НА МС, ПУБЛИКУВАН НА 08.04.2024Г ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА УСЛОВИЯТА И РЕДА ЗА ПРИЛАГАНЕ НА СХЕМИ ЗА ПРЕДОСТАВЯНЕ НА ПЛОДОВЕ И ЗЕЛЕНЧУЦИ И НА МЛЯКО И МЛЕЧНИ ПРОДУКТИ В УЧЕБНИТЕ ЗАВЕДЕНИЯ – СХЕМА „УЧИЛИЩЕН ПЛОД“ И СХЕМА „УЧИЛИЩНО МЛЯКО“, ПРИЕТА С ПОСТАНОВЛЕНИЕ № 251 НА МИНИСТЕРСКИЯ СЪВЕТ ОТ 2016 Г. (ОБН., ДВ, БР. 77 ОТ 2016 Г.; ИЗМ. И ДОП., БР. 89 ОТ 2016 Г., БР. 36 И 55 ОТ 2017 Г., БР. 43, 53 И 97 ОТ 2018 Г., БР. 18 И 19 ОТ 2019 Г., БР. 39 И 55 ОТ 2020 Г.; РЕШЕНИЕ № 8272 ОТ 2021 Г. НА ВАС НА РЕПУБЛИКА БЪЛГАРИЯ – БР. 59 ОТ 2021 Г.) |  |  |
|  |  | С оглед на гореизложения проект, считаме, че е уместно да се вземе под внимание и мнението на бенефициентите по схема „Училищен плод“ и схема „Училищно мляко“, относно възможността за реализирането му. Част от членовете на асоциацията, която представляваме, сме и бенефициенти по схемите и сме силно притеснени от факта, че изпълнението на 35 български продукта по схема „Училищен плод“ за една учебна година ще бъде непосилно, дори невъзможно за нас. Молим за преразглеждане на предложението за изменение в чл 9, ал. 1, а именно: „1/2 от доставяните“ се заменят с „26 от доставяните конвенционално произведени и всички биологично произведени“ и чл.9, ал. 7: „най-малко 4 от доставките, но не повече от 6“ се заменят с „9‘‘. | Приема се |  |
|  |  | Произведените български плодове, било то конвенционално или биологично, са в месеците септември, октомври и ноември . В останалите месеци можем да осигурим единствено ябълка от ЗП. При поставени 35 бр продукти от ЗП, разнообразието минимум 4 вида плод/зеленчук на месец става трудно изпълнимо. Молим да преразгледате предложението си за твърд брой 35 български продукта. Да не умаловажаваме и факта, че ако настъпят форсмажорни обстоятелства (суха година, проливни дъждове и т. н...) земеделските производител могат да останат и без реколта. |  |  |
|  |  | Програмата и в този си вид е работила безупречно до момента и не виждаме резон да се правят каквито и да било промени, които само могат да утежнят изпълнението на изискванията в Наредбата. Ако обаче държите да има промяна, можем да предложим тя да бъде в целевата група- ако децата от 5-ти до 7-ми клас, включително, бъдат включени в нея, обхвата на навиците за здравословно хранене ще стане по-широк и това ще доведе до създаване на по-добри хранителни навици (каквато е и целта на настоящата Наредба). Освен това молим за организирането на среща с Вас и представители на заинтересовани и свързани с изпълнението на програмата звена, за да обсъдим създалата се ситуация. Благодарим предварително! | Не се приема | Предложението не съответства на одобрената стратегия |
|  | **Национална асоциация за здравословно хранене за децата** (Постъпило по електронната поща на 07.05.2024 г.) | Във връзка с проекта на Постановление, като председател на „Национална асоциация за здравословно хранене за децата“, предоставям становището на асоциацията, както следва: |  |  |
|  |  | 1. По отношение на § 1. и § 3. от проекта на наредба: |  |  |
|  |  | Предвидените промени в чл. 9 и чл. 11 от проекта на наредбата: „Количествата плодове и зеленчуци, конвенционално и биологично произведени от земеделски стопани, регистрирани по Наредба № 3 от 1999 г. се придружават от приемно-предавателен протокол, подписан от земеделския стопанин/оператора или групата/организацията на производители, призната със заповед на министъра на земеделието и храните, от когото/която са закупени, и от одобрения доставчик, в случаите, когато доставчикът не доставя продукти собствено производство. Протоколът се съставя в три екземпляра, като единият остава при земеделския стопанин/оператора/групата/организацията на производители, вторият е за доставчика, а третият се прилага към заявката за плащане. Протоколът е по образец на изпълнителния директор на Държавен фонд „Земеделие“.; „Всички доставяни биологично произведени мляко и млечни продукти трябва да са произведени от оператори, вписани в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз.“ са в нарушение на чл. 50 от Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (наричан по-долу Регламент (ЕС) 2018/848), а именно: „Компетентните, контролните и надзорните органи не забраняват, нито ограничават — на основания, свързани с производството, етикетирането или представянето на продуктите — пускането на пазара на биологични продукти или на продукти, произведени при преход към биологично производство, контролирани от друг компетентен, контролен или надзорен орган, намиращ се в друга държава членка, ако тези продукти са в съответствие с настоящия регламент“.  Ако се въведе изискването всички доставени биологично произведени плодове, зеленчуци, мляко и млечни продукти да са произведени от оператори, вписани в регистъра по чл. 16а, ал. 1, т. 1 от ЗООПЗПЕС и когато доставчика на тези продукти не е производител на същите, доставката се придружават от приемно-предавателен протокол в три екземпляра, това автоматично ограничава доставката на биологично произведени продукти на основание тяхното производство само на такива с произход България. Например биологично произведени ябълки при спазване на изискванията на Регламент (ЕС) 2018/848 с произход Италия, няма да могат да бъдат доставяни по схемата в българските учебни заведения, само защото оператора е италиански и не е вписан в регистъра по чл. 16а, ал. 1, т. 1 от ЗООПЗПЕС, което ограничава свободното движение на биологични продукти. Така предвиденото ограничение противоречи и на изискванията на Регламент (ЕС) 2019/515 на Европейския парламент и на Съвета от 19 март 2019 година относно взаимното признаване на стоки, законно предлагани на пазара в друга държава членка, и за отмяна на Регламент (ЕО) № 764/2008.  Предложената промяна за увеличаване на биологично произведените плодове, зеленчуци, мляко и млечни продукти на 9 доставки за учебна година, ведно с предвиденото въвеждане всички доставени плодове, зеленчуци, мляко и млечни продукти да са произведени от оператори, вписани в регистъра по чл. 16а, ал. 1, т. 1 от ЗООПЗПЕС, ще бъде изключително трудно изпълнима, както от страна на производителите, така също и на доставчиците.  Независимо, че периода на прилагане на схемите е септември-юли, реално голяма част от доставчиците по-специално по схема „Училищен плод“ стартират доставки септември-октомври и приключват март-април. Това е така, защото е съвкупност от много изисквания, действащи едновременно. Одобрените доставчици изготвят графици приложими и за училищата и за детските градини, за които са одобрени, съобразени с тези изисквания. Изпитва се трудност за намиране на калибрирани плодове/зеленчуци, родно производство. Фиксираният брой продукти в порция също е трудност – напр. не е допустимо порцията да е съставена от 2 продукта – напр. много често има вкусни български ябълки и круши от 100 гр., но не е допустимо на децата/учениците да се доставят 2 такива плода за 1 порция, въпреки, че ще отговарят на средния грамаж за порция.  По отношение на биологично произведените плодове и зеленчуци основно доставяните биологични продукти в учебните заведения са ябълки и на второ място круши.  Изискванията към храните, които се предоставят в детските градини и училищата в Република България са урегулирани чрез: Наредба № 37 от 21 юли 2009 г. за здравословно хранене на учениците и Наредба № 2 от 20.01.2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици. В нито една от тези наредби няма изрично изискване доставки на биологично произведени продукти – те са споменати, единствено, че са допустими, но не и задължителни.  Също така и в обществените поръчки за доставка на плодове и зеленчуци в детски градини и училища няма изискване за доставка на местни и/или като цяло български плодове и зеленчуци. В нито една обществена поръчка за детско и ученическо хранене няма заложено изискване за доставка на биологично произведени плодове/зеленчуци. Всички сме наясно, че основен критерий в обществените поръчки е съотношението цена-качество, т.е. „най-ниска цена“.  По схема „Училищен плод“ и схема „Училищно мляко“ над 20 % от санкциите и редуцирането на заявките за плащане за учебната 2022/2023 година са заради неизпълнение за доставка на биологично произведени продукти.  Предложеното увеличение на доставки „1/2 от доставяните“ се заменят с „26 от доставяните конвенционално произведени и всички биологично произведени“ плодове/зеленчуци по схема „Училищен плод“, реално залага увеличение на българските продукти с около 20 %, спрямо сега действащата наредба и около 6 % за биологично доставяните плодове/зеленчуци, тъй като биологичните доставки са извадени като бройка от българските и реално всеки одобрен доставчик следва да изпълни от общо 50 бр. доставки – 26 бр. на български плодове/зеленчуци и 9 бр. на биологични български продукти.  Това на практика на фона на данните, че обработваемите биологични площи са едва под 2 % спрямо конвенционалните (като тук влизат не само плодове и зеленчуци, а и отглеждане на лешници, орехи, лавандула и др.) е още един мотив за неоправданото увеличение на биологичните и то конкретно биологично, произведените български плодове/зеленчуци. Също така за пореден път не се вземат предвид и метериологичните условия в страната, като за пример е изключително тежката 2023 година за българските ябълки и праскови. Във връзка с това, правим следните предложения по приложения проект: |  |  |
|  |  | 1. Въвеждане на изискването до 100 % от доставените плодове/зеленчуци по схема „Училищен плод“ да са произведени от земеделски стопани, регистрирани по Наредба № 3 от 1999 г.; | Не се приема | Липсата на долен праг не гарантира доставка на продукти, произведени от земеделски стопани, регистрирани по Наредба № 3 от 1999 г. |
|  |  | 2. Въвеждане на изискването до 9 от доставките да са на биологично произведение плодове/зеленчуи по схема „Училищен плод“ и мляко/млечни продукти по схема „Училищно мляко“; | Не се приема | Липсата на долен праг не гарантира доставка на биологични продукти |
|  |  | 3. Въвеждане на изискването всички одобрени доставчици по схемата да бъдат сертифицирани и вписани оператори в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз, като изключение от това са операторите, посочени и в чл. 48, ал. 2 от Наредба № 5 от 3 септември 2018 г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица – „на контрол не подлежат търговци, които продават биологични продукти директно на краен потребител или ползвател и при условие, че не произвеждат, не приготвят, не складират другаде, освен в мястото на продажба, не внасят продукти от трети страни и не възлагат тези дейности на трета страна“. На контрол следва да не подлежат напр. одобрените доставчици, които стопанисват обект на територията на дадено училище (напр. стол в училище или обект за търговия на дребно на територията на конкретно училище), но не и одобрени доставчици, които притежават склад за търговия на дребно/едро извън територията на дадено училище, тъй като дори производител да достави директно до склада на търговеца на едро, същия след това следва да достави тези продукти до училището, т.е. влизаме в хипотезата на подизпълнител, която се забранява от действащата в момента наредба; | Приема се |  |
|  |  | 4. Въвеждане на изискването биологичната сертификация да бъде извършена преди датата 1 май на съответната година за кандидатстване, първо заради приема, който се отваря на 1 май и второ, защото вече чрез посписаните от директори декларации, този ангажимент е поет. | Приема се |  |
|  |  | 2. По отношение на § 6. от проекта на наредба: |  |  |
|  |  | Считаме, че е редно за продуктите ябълки, круши и праскови/нектарини, за вид на предлагане да бъде допустимо доставка на 1-2 броя, а не както е до сега само 1 брой. Както и по-горе бе казано, фиксираният брой продукти в порция за някои продукти е трудност –много често има вкусни български ябълки и круши от 100 гр., но не е допустимо на децата/учениците да се доставят 2 такива плода за 1 порция, въпреки, че ще отговарят на средния грамаж за порция. | Не се приема | Предложението не съответства на одобрената стратегия |
|  |  | 3. По отношение на § 8. от проекта на наредба: |  |  |
|  |  | „За учебната 2024/2025 година срокът по чл. 14, ал. 1 за подаване на заявления за одобрение е до 30 юни 2024 г. Заявленията за одобрение, подадени до влизане в сила на постановлението, се разглеждат по новия ред.“, следва да не се приема, предвид, че приема за кандидатстване за учебната 2024/2025 година е отворен от 01.05.2024 г. и вече има подадени заявления за одобрения. | Не се приема | Предвиденото удължаване на срока за подаване на заявления дава възможност на кандидатите за адаптиране |
|  |  | 4. Предложения: |  |  |
|  |  | 4.1. Въвеждането на определения за „форсмажорни обстоятелства“ и „непреодолима сила“ и какви изисквания следва/не следва да се спазват при тези обстоятелства; | Не се приема | Има определение за форсмажор в европейското и националното законодателства |
|  |  | 4.2. Увеличане на целевата група (включване на яслената група в детските градини и пети клас в училищата) вместо увеличаване на броя на доставките на биологично произведени плодове, зеленчуци, мляко и млечни продукти на 9 броя за една учебна година или увеличзване на брой доставки на база учебна година от 50 на 60. По продължителното консумиране на тези качествени продукти ще бъде гаранция за изграждане на хранителни навици у децата в осъзната възраст за това. | Не се приема | Предложението не съответства на одобрената стратегия |
|  | **Асоциацията на млекопреработвателите в България** (Писмо № 15-249 от 08.05.2024 г.) | Във връзка с публикуван проект на ПМС за промяна в Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“ членовете на Асоциация на млекопреработвателите в България предоставят своето становище по проекта: |  |  |
|  |  | 1. Относно срока за подаване на документи – нашето становище е да не се променя и да остане краен срок 31.05.2024г.  При промяна на срока до 30.06.2024г. срока за разглеждане на подадените документи и одобрението на доставчиците става много кратък, което ще попречи на правилното планиране и организиране на доставките за следващата учебна година. | Приема се частично | Дадена е възможност на кандидатите да се адаптират, като се осигурява и по-дълъг период за разглеждане на подадените документи |
|  |  | 2. Да бъдат направени 9 бр. доставки на биологично произведени мляко и млечни продукти плодове и зеленчуци. Осигуряването на по-висок дял биологично произведени продукти, както и завишено присъствие на местни храни и увеличаване на видовото разнообразие в доставките на мляко и млечни продукти, плодове и зеленчуци в детските градини и училищата ще допринесе за постигане в по-висока степен на заложената основна цел на двете училищни схеми – изграждане на здравословни хранителни навици у децата и учениците в страната. | Приема се |  |
|  |  | 3. Да бъдат допълнени - 26 доставки на плодове и зеленчуци, в това число 9 био продукта, произведени от български производители.  По-голям брой доставки от 26 на конвенционални и биоплодове, произведени от български производители е почти невъзможен, поради състоянието на сектора в момента. | Приема се частично | Заложено е 9 био доставки, от които поне ½ да бъдат произведени от български производители |
|  |  | 4. Всички заявители по Схемите Училищен плод и Училищно мляко да бъдат сертифицирани биооператори в областта търговия.  В настоящата ситуация се прекъсва веригата на контрол, което дава възможност за злоупотреби и противоречи на Регламента за търговия с биопродукти. | Приема се |  |
|  | **Сдружение „Браншова Камара „Плодове и Зеленчуци“** (Писмо № 17-64 от 08.05.2024 г.) | Браншова Камара „Плодове и Зеленчуци“ изпраща своите предложения по отношение на  Във връзка с плана за развитието на биологичното земеделие до 2030 г, в който са заложени увеличаване на биологичните доставки по училищните схеми „Училищен плод и мляко“, с цел повишаване на здравословния статус на българските деца искаме в изречението:  3. В ал. 7 думите „най-малко 4 от доставките, но не повече от 6“ се заменят с „9“  Да се промени така:  3. В ал. 7 думите „най-малко 4 от доставките, но не повече от 6“ се заменят с „10-12“ |  |  |
|  |  | - Биологичните доставки трябва да бъдат произведени от земеделски производители регистрирани по Наредба 3 ю | Приема се частично | Заложено е 9 био доставки, от които поне ½ да бъдат произведени от български производители |
|  |  | - Искаме промяна в „Приложение № 2 към чл. 9, ал. 6 с оглед стандартите касаещи 1-во качеството (екстра) искаме грамажа на порция круши да се промени от 0.195- 0.220 гр., като мотивите ни са:  Стандартите за 1-во или екстра качество, като размер трябва да отговарят на минимум 0.220 гр., тъй като крушата е по-плътен и едър плод от ябълката. Органолептичните качества при крушата, като размер и грамаж се развиват над 200 грама, като тогава е вкусен и приятен за консумация. Идеята на схемата е да възпитава децата в консумация на здравословни плодове, а с безвкусни или кисели такива би било невъзможно да се получи ефекта, за чиято цел е направена схемата.  Приложение № 2  към чл. 9, ал. 6  **-** Средни количества плодове и зеленчуци за едно дете или ученик на ден   |  |  |  |  |  |  | | --- | --- | --- | --- | --- | --- | | Номер по ред | Плод/ зеленчук | Количество на порция (в кг) | Вид на предлагане | | | | Училища/центровете за специална образователна подкрепа | | Детски градини | | Вид на предлагане | Опаковка | | | 1. | Ябълки | 0,180 | Цели – 1 брой | Индивидуални опаковки | Индивидуална/неиндивидуални опаковки | | 2. | Круши | 0,195-0,220 | Цели – 1 брой | | 3. | Грозде | 0,175 | Цели | | 4. | Праскови/ нектарини | 0,185 | Цели – 1 брой | | 5. | Кайсии | 0,175 | Цели – 2 – 4 броя | | 6. | Череши | 0,150 | Цели | | 7. | Сливи | 0,140 | Цели – 4 – 5 броя | | 8. | Банани | 0,185 | Цели – 1 брой | | 9. | Портокали | 0,200 | Цели – 1 брой | | 10. | Мандарини | 0,175 | Цели – 2 – 3 броя | | 11. | Малини | 0,125 | Цели | | 12. | Боровинки | 0,125 | Цели | | 13. | Домати | 0,170 | Цели – 1 – 2 броя | | 14. | Краставици/ корнишони | 0,175 | Цели или нарязани | | 15. | Моркови | 0,135 | Цели или нарязани | | Не се приема | Предложението не съответства на одобрената стратегия |
|  | **Българска асоциация на млекопреработвателите** (Постъпило по електронната поща на 09.05.2024 г.) | Във връзка с проекта на Постановление, БЪЛГАРСКА АСОЦИАЦИЯ НА МЛЕКОПРЕРАБОТВАТЕЛИТЕ предоставя становището както следва:  Относно часта засягаща доставките на мляко и млечни продукти: |  |  |
|  |  | 1. По отношение доставките на биологично произведени млека сме изцяло против Наредбата да задължава доставчиците на млечни продукти към учрежденията да се обвързват по този начин, тъй като в България липсва достатъчно суровина за производството на т.нар. биологични продукти.  В противен случай се дава конкурентно предимство пред продуктите произведени по Наредбата за специфичните изисквания към млечните продукти от 04.11.2021 г. | Приема се по принцип | Заложено е 9 био доставки, от които поне ½ да бъдат произведени от български производители |
|  |  | 2. Против сме, както за тази Наредба, така и за всички останали доставки по Закона за обществените поръчки да бъдат налагани определени групи сертифицирани продукти като Български Държавен Стандарт, продукти със запазено наименование за произход (ЗНП) и Регистър на храните с традиционно специфичен характер, съгласно Регламент 1151/2012 г.  Доставките трябва да бъдат правени на общо основание по Наредбата за специфичните изисквания към млечните продукти от 04.11.2021 г. | Не се приема | Изискванията са в съответствие на Наредба № 2 от 20.01.2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици |
|  | **Национална овцевъдна и козевъдна асоциация** (Постъпило по електронната поща на 08.05.2024 г.) | Съгласува с предложения в червено, нанесени върху текста: |  |  |
|  |  |  | Не се приема | Изискванията са в съответствие на Наредба № 2 от 20.01.2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици |
|  | **Асоциация на овощарите в България** (Постъпило по електронната поща на 09.05.2024 г.) | Предложените от бившето ръководство на МЗХ промени в Наредбата за прилагане на схемите „Училищен плод“ и „Училищно мляко“ са направени без да са предварително обсъждани с браншовите организации в земеделския сектор. Предложените изменения не са направени в резултат на каквито и да е анализии данни от приложението на двете схеми от нас за какъвто и да е период време, какъвто би следвало да бъде правилният подход. От придружаващите проекта на постановление мотиви не става ясно, какви са реалните подбуди на вносителите на тези предложения да изменят действащата Наредба. | Не се приема | Осигуряването на повече биологични и местни продукти е пряко обвързано с екологичните амбиции на държавите членки и с поетите от тях ангажименти за постигане на поставените цели |
|  |  | „Асоциация на овощарите в България“ многократно се изразявала негативно становище относно задължителния характер на доставки на продукти с биологичен произход по двете схеми. В множество писмени становища до МЗХ и в рамките на присъствени срещи с отговорните лица сме излагали достатъчно аргументи срещу запазване задължението на доставчиците да изпълняват определен брой доставки на биологично произведени продукти. В предложените промени на Наредбата се касае дори за увеличение на броя на задължителните доставки на биологични продукти, срещу което категорично се противопоставяме. Никъде в страните–членки на ЕС в правилата за прилагане на схемите за училищен плод и училищно мляко не присъстват такива задължителни условия. В никоя от останалите европейски страни, прилагащи двете схеми, не съществува задължение за изпълнение на каквото и да е количество биологични доставки. | Не се приема | Осигуряването на повече биологични и местни продукти е пряко обвързано с екологичните амбиции на държавите членки и с поетите от тях ангажименти за постигане на поставените цели |
|  |  | В България биологично произведените плодове и зеленчуци в периода ноември до април са краставици, моркови, ябълки, и малки количества круши. В споменатия период производителите, които могат да предложат конкретно биологични ябълки и круши, са не повече от двама-трима. Причината е, че едва двама или трима от производителите на биологични ябълки разполагат с количества, съоръжения и хладилни камери за дългосрочно съхранение на плодове. Доставчици споделят притесненията си от това, че през зимните месеци ноември –март им е много трудно да изпълнят задължителните доставки на био плодове с български произход, защото се предлагат само ябълки, а за конкурентна цена и избор на качество не може да се говори, защото възможните производители, които съхраняват в зимния период, са двама. За каква конкуренция при избор на качество и цена можем да говорим, всички се досещаме. |  |  |
|  |  | От друга страна няма да се съгласим, че конвенционалните плодове и зеленчуци са по-малко полезни, при все че световното население се изхранва на 99 % с такива. | Приема се |  |
|  |  | Намираме за недопустимо даването на двойно предимство на едни земеделски производители спрямо други. Имаме предвид следното. От една страна производителите на биологични продукти получават предимство спрямо производителите на конвенционални такива чрез въведения задължителен характер на определен брой доставки на биологични продукти. Едновременно с това цените, на които ДФЗ заплаща един килограм биологичен продукт спрямо конвенционален такъв със 100-200% повече. | Не се приема | Заложено е от всички 50 доставки само 9 да са биологично произведени |
|  |  | Още веднъж апелираме за премахване на задължителния характер на доставките на биологично произведени продукти по схемите Училищен плод и Училищно мляко. Категорично се противопоставяме на намерението на МЗХ и Министерски съвет да се увеличи броят на задължителните доставки на биологични плодове и зеленчуци. | Не се приема | Заложено е от всички 50 доставки само 9 да са биологично произведени. Осигуряването на биологични продукти е пряко обвързано с екологичните амбиции на държавите членки и с поетите от тях ангажименти за постигане на поставените цели |
|  |  | Настояваме да се проведе среща с всички заинтересовани страни, преди да се пристъпи към каквито и да е изменения. | Не се приема | По процедура е дадена възможност на заинтересованите страни да дават становища в рамките на обществената консултация |
|  |  | Ако има спешна необходимост да се направят промени в Наредбата, то те касаят теглото на порциите при праскови, ябълки и круши, където е необходимо изискваният грамаж да бъде намален с 30 грама на порция. | Не се приема | Предложението не се съответства на одобрената стратегия |
|  |  | Обръщаме внимание на риска за нормалното прилагане на схемите през идната учебна 2024/25 година, ако предложените от бившия вече министър на земеделието и храните Кирил Вътев влязат в сила. | Не се приема | Дадена е възможност на кандидатите да се адаптират, като се осигурява и по-дълъг период за разглеждане на подадените документи |